Leekestiil
Leekestiil (ka flamboyant-stiil, flamboyant) on Prantsusmaa, Belgia ja Flandria hilisgootika (prantsuse keeles flamboyant 'leegitsev'). Perioodile on andnud nime rohke leegi- või kalapõiemotiivi (kalapõismuster) kasutamine arhitektuuris ja dekooris varasemate ringist tuletatud kolmik-, nelik- ja hulksiirumotiivide asemel, eriti akende raamistikus. Eestis asuvatest objektidest on leekestiilis raidkivist vapitahvel Tallinnas Suurel Rannaväraval. Leekestiili motiive kasutas palju Inglismaalt lähtunud uusgootika.